སྔོན་བྱོན་བླ་མ་གསུམ་གྱི་ལོ་རྒྱུས་ཞེས་པ་ནི་བླ་ཆེན་དྲན་པ་ནམ་མཁའ་དང་རྗེ་རི་ཁྲོད་པའམ་དྲན་པ་ནམ་མཁའི་སྲས་ཚེ་རིག་དབང་རིག་འཛིན།སྙན་རྒྱུད་འཛིན་མཁན་གྱི་བླ་མ་ལུང་བོན་ལྷ་གཉེན་དང་གསུམ་གྱི་རྣམ་ཐར་ཡིན།མཇུག་བྱང་དུ་ལུང་སྒོམ་འཁོར་ལོ་རྒྱལ་པོས་བརྩམས་ཞེས་བྲིས་འདུགལུང་སྒོམ་འཁོར་ལོ་ནི་ལུང་བོན་ལྷ་གཉེན་གྱི་དངོས་སློབ་ཡིན་པར་རྣམ་ཐར་མཇུག་ཏུ་གསལ།དེའང་མཁན་ཉི་མའི་རང་རྣམ་ལས།སྤྲུལ་ལུང་བོན་ལྷ་གཉེན་སྤྱི་ལོ་༡༠༨༨ལོར་སྐུ་འཁྲུངས་ཚུལ་བཤད་ཅིང་།ལུང་སྒོམ་འཁོར་ལོའང་དུས་རབས་བཅུ་གཉིས་པའི་སྟོད་ཙམ་ལ་སྐུ་འཁྲུངས་དགོས།གཞུང་འདི་རྩོམ་དུས་ཀྱང་ཕལ་ཆེར་ཚོད་དཔག་ཐུབ་པའོ།།གཞུང་དེ་དག་གི་ནང་དུ་དྲང་དོན་མུན་སེལ་སྒྲོན་མེ།ངེས་དོན་ནམ་མཁའི་འཕྲུལ་མཛོད།རྫོགས་ཆེན་ཡེ་ཁྲིད་མཐའ་སེལ་སོགས་དང་པོ་ཅི་ལྟར་དར་བ།བར་དུ་ཅི་ལྟར་བརྒྱུད་པ།ཐ་མ་ལུང་བོན་ལྷ་གཉེན་ལ་ཚེ་དབང་རི་ཁྲོད་པས་ཅི་ལྟར་སྙན་དུ་བརྒྱུད་ཚུལ་སོགས་ཞིབ་རྒྱས་བསྟན་ཡོད།ད་ལྟ་བོན་གྱི་བཀའ་འགྱུར་པོད་༡༣༨པ་རྒྱུད་ཀྱི་རྒྱལ་པོ་ཡེ་ཁྲིད་མཐའ་སེལ་ཤོག་ལྷེ་༦༧༥ནས་༦༩༢བར་བཞུགས།ཁྱོན་ཤོག་ངོས་༡༧ཡོད།ཡིག་འབྲུ་ཁྲི་གཅིག་ལྷག་འདུག